
ΑΠΟΣΠΑΣΜΑ                        
Από το πρακτικό της με αριθ. 17ης/2023  Συνεδρίασης

της Οικονομικής Επιτροπής

του Δήμου Λευκάδας

Αριθ. Απόφ. 184/2023
Στη Λευκάδα σήμερα  στις 19 του μηνός Μαϊου του έτους  2023,  ημέρα  Παρασκευή και  ώρα 12:00,  ήλθε σε τακτική διά ζώσης συνεδρίαση, η Οικονομική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18 και τις δ/ξεις του άρθρου 78 του Ν. 4954/22, ύστερα από την αριθ. πρωτ: 10665/12-5-2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Λόγω απουσίας του Προέδρου της Ο.Ε. κ. Αναστάσιου Γαζή, προεδρεύει ο Αντιπρόεδρος κ. Σπυρίδων Λύγδας.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω πέντε (5) μέλη, άρχισε η Συνεδρίαση.
                ΠΑΡΟΝΤΕΣ                                                                ΑΠΟΝΤΕΣ                   

Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Οικονομικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Ο κ. Αργυρός Νικόλαος, αναπληρωματικό μέλος, αναπληρώνει το τακτικό μέλος κ. Τσιρογιάννη Γεώργιο.

Τέθηκαν για συζήτηση έξι (6) θέματα Εκτός Ημερήσιας Διάταξης.
ΘΕΜΑ 2ο:  Απόφαση Ο.Ε. για έγκριση της μελέτης του έργου: «ΣΥΝΤΗΡΗΣΗ ΟΔΩΝ, ΠΕΖΟΔΡΟΜΙΩΝ & Κ.Χ. ΔΗΜΟΥ ΛΕΥΚΑΔΑΣ», προϋπολογισμού ποσού 70.000,00 Ευρώ (με ΦΠΑ 24%).

Εισηγητής: Σπυρίδων Λύγδας, Αντιδήμαρχος

Ο Αντιπρόεδρος της Ο.Ε. κ. Σπυρίδων Λύγδας Αντιδήμαρχος, εισηγούμενος το θέμα, έθεσε υπόψη των μελών της Επιτροπής τα εξής:

«Ισχύουσες διατάξεις: 
· Ν. 4412/08-08-2016 Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ).

· Το Ν. 4782/2021 Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους τομείς της άμυνας και της ασφάλειας και άλλες διατάξεις για την ανάπτυξη, τις υποδομές και την υγεία

· Ν. 4555/19-07-2018 Πρόγραμμα ΚΛΕΙΣΘΕΝΗΣ

        Με τη παρούσα μελέτη προβλέπονται εργασίες συντήρησης – επισκευής πεζοδρομίων εντός σχεδίου πόλης Λευκάδας.

Οι εργασίες θα εκτελεστούν στις παρακάτω θέσεις :

· Στην περιοχή του Πάλλα στα ΟΤ 384,385,387,53,54

Προβλέπεται η κατασκευή νέου πεζοδρομίου ανάμεσα στα ΟΤ 384-385, 385-387, 385-386 και 386-54 συνολικού μήκους 140 μέτρων περίπου. Θα πραγματοποιηθούν γενικές εκσκαφές και στην συνέχεια θα κατασκευαστεί υπόβαση από σκυρόδεμα. Επίσης θα τοποθετηθούν πρόχυτα κράσπεδα και θα διαστρωθεί σκυρόδεμα για ρείθρο. Τέλος θα διαστρωθούν τσιμεντόπλακες διαστάσεων 0,40Χ0,40 πάχους 5 εκ ενώ θα τοποθετηθούν και πλάκες όδευσης για άτομα με ειδικές ανάγκες καθώς επίσης θα διαμορφωθούν και ράμπες πρόσβασης.

Στην συνέχεια θα καθαιρεθούν τα πεζοδρόμια που βρίσκονται στα ΟΤ 53,54(οδός Φιλάνδρου). Τα πεζοδρόμια αυτά λόγω των δέντρων που υπάρχουν φυτεμένα έχουν προκαλέσει την ανύψωση των πλακών. Επίσης υπάρχουν πλάκες κατεστραμμένες. Θα καθαιρεθούν οι υφιστάμενες πλάκες και τα κράσπεδα. Θα πραγματοποιηθούν γενικές εκσκαφές και στην συνέχεια θα κατασκευαστεί υπόβαση από σκυρόδεμα. Επίσης θα τοποθετηθούν πρόχυτα κράσπεδα και θα διαστρωθεί σκυρόδεμα για ρείθρο. Τέλος θα διαστρωθούν τσιμεντόπλακες διαστάσεων 0,40Χ0,40 πάχους 5 εκ ενώ θα τοποθετηθούν και πλάκες όδευσης για άτομα με ειδικές ανάγκες καθώς επίσης θα διαμορφωθούν και ράμπες πρόσβασης. Τα δέντρα λόγω του μικρού πλάτους του πεζοδρομίου θα εμποδίζουν την ασφαλή διέλευσης των ατόμων με ειδικές ανάγκες και για το λόγω αυτό θα κοπούν και θα φυτευτούν νέα δέντρα πιο κατάλληλα για πεζοδρόμιο.

Στο πεζοδρόμιο που βρίσκεται μπροστά από το δημοτικό σχολείο θα καθαιρεθεί τμήμα του πεζοδρομίου για να τοποθετηθούν οι ειδικές πλάκες όδευσης ατόμων με ειδικές ανάγκες.

Τέλος θα διαμορφωθούν τέσσερις διαβάσεις πεζών πλάτους τεσσάρων μέτρων με κυβόλιθους προκειμένου να ανακόπτουν ελαφρώς την ταχύτητα διέλευσης οχημάτων.

· Στην οδό Ι. Γαζή

Τμήμα του πεζοδρομίου μήκους περίπου 20 έχει υποστεί βλάβες. Θα καθαιρεθούν στο τμήμα αυτό οι πλάκες και το κράσπεδο ενώ θα πραγματοποιηθούν γενικές εκσκαφές. Στην συνέχεια θα κατασκευαστεί υπόβαση από σκυρόδεμα. Επίσης θα τοποθετηθούν πρόχυτα κράσπεδα και θα διαστρωθεί σκυρόδεμα για ρείθρο. Τέλος θα διαστρωθούν τσιμεντόπλακες διαστάσεων 0,50Χ0,50 πάχους 5 εκ.

· Πεζοδρόμιο ανάμεσα στα ΟΤ 493-479

Θα πραγματοποιηθεί υποβίβαση πεζοδρομίου σε μήκος 12  μέτρων περίπου για λόγω διευκόλυνσης της κυκλοφορίας και της πρόσβασης στις παρακείμενες ιδιοκτησίες.

Θα καθαιρεθεί τμήμα 30 τετραγωνικών και στην θα πραγματοποιηθούν γενικές εκσκαφές. Στην συνέχεια θα διαστρωθεί σκυρόδεμα επι δομικού πλέγματος και θα πραγματοποιηθεί πλακόστρωση με τσιμεντόπλακες διαστάσεων 0,40Χ0,40 πάχους 5 εκ. 

· Επί της οδού Φίλιππα Πανάγου

Το συνολικό μήκος της αποκατάστασης ανέρχεται στα 40 μέτρα περίπου. Στα πρώτα 23 μέτρα δεν έχουν τοποθετηθεί ποτέ τσιμεντόπλακες και δεν έχει κατασκευαστεί υπόβαση από σκυρόδεμα. Θα πραγματοποιηθούν εργασίες εκσκαφών, θα κατασκευαστεί υπόβαση από σκυρόδεμα και τέλος θα διαστρωθούν τσιμεντόπλακες διαστάσεων 0,50Χ0,50 πάχους 5 εκ.

Στα επόμενα 11,50 μέτρα υπάρχει κατασκευασμένη η υπόβαση και θα διαστρωθούν τσιμεντόπλακες διαστάσεων 0,50Χ0,50 πάχους 5 εκ.

Στα τελευταία πέντε περίπου μέτρα δεν υπάρχουν πλάκες αλλά είχε διαστρωθεί σκυρόδεμα. Θα καθαιρεθεί το σκυρόδεμα για να επιτύχουμε την υψομετρική συναρμογή των νέων πλακών καθώς και καθαίρεση των υπαρχόντων ρείθρων που έχουν προβλήματα. Θα διαστρωθεί σκυρόδεμα κατηγορίας C16/20 για υπόβαση και θα διαστρωθούν τσιμεντόπλακες διαστάσεων 0,50Χ0,50 πάχους 5 εκ ενώ θα τοποθετηθούν και νέα ρείθρα.

Τέλος θα αναβαθμιστούν - κατασκευαστούν 3 νέες ράμπες ΑΜΕΑ σε υφιστάμενα πεζοδρόμια που είτε θέλουν τροποποίηση οι διαστάσεις  τους είτε κατασκευή από την αρχή. 

Η δαπάνη που απαιτείται είναι 56.451,61 Ευρώ  χωρίς ΦΠΑ ενω με ΦΠΑ 70.000,00 €.

Εισηγούμαστε,  την έγκριση  της μελέτης σύμφωνα με τις εργασίες όπως αυτές περιγράφονται στην τεχνική έκθεση  και τον προϋπολογισμό ποσού 70.000,00 Ευρώ(με ΦΠΑ 24%).

Μετά από διαλογική συζήτηση, η Ο.Ε.  αφού  έλαβε υπόψη της:

· την ανωτέρω εισήγηση

· το άρθρο 75 του Ν. 3852/10  περί λειτουργίας Ο.Ε. & Ε.Π.Ζ. όπως αντικαταστάθηκε από το  άρθρο 77   του Ν. 4555/18

· το άρθρο 72 του Ν. 3852/10 περί αρμοδιοτήτων Ο.Ε. όπως τροποποιήθηκε από το άρθρο 31 του Ν. 5013/23.
· Τις δ/ξεις του Ν.4412/16, όπως τροποποιήθηκε με τις δ/ξεις του Ν.4782/21.

ΑΠΟΦΑΣΙΖΕΙ ΟΜΟΦΩΝΑ
Την έγκριση  της μελέτης σύμφωνα με τις εργασίες όπως αυτές περιγράφονται στην τεχνική έκθεση  και τον προϋπολογισμό ποσού 70.000,00 Ευρώ (με ΦΠΑ 24%) του έργου: «ΣΥΝΤΗΡΗΣΗ ΟΔΩΝ, ΠΕΖΟΔΡΟΜΙΩΝ & Κ.Χ. ΔΗΜΟΥ ΛΕΥΚΑΔΑΣ».


Η απόφαση αυτή πήρε αύξοντα αριθμό: 184/2023.              
     

    Ο Αντιπρόεδρος 

                          

 Τα Μέλη

     
              ΛΥΓΔΑΣ ΣΠΥΡΙΔΩΝ[image: image1.png]

